Severina Vučković - Wikipedia

# Severina Vučković

### From Wikipedia

Ovaj članak je zaštićen od izmjena tako da ga samo registrovani korisnici mogu mijenjati. Postoje brojni razlozi za zaštitu stranica od izmjena na Wikipediji. Za više informacija pogledajte pravila za zaštitu članaka. Ovdje se možete registrovati i urediti članak.
Zatražite oslobođenje na stranici za razgovor | Pogledajte spisak zaštite ovog članka

Severina Vučković
rođena: | 21. april, 1972. Split, Hrvatska

Severina Vučković ili jednostavno Severina ili Seve nacionale (Split, 21. april 1972.), hrvatska pjevačica zabavne muzike i jedna od najvećih pop ikona

## Biografija

Prvi susret sa svjetlima pozornice desio se već sa 10 godina, kad Severina nastupa u mjuziklu "Frane štrapalo". Kasnije upisuje Srednju muzičku školu u rodnom Splitu, a prve korake u profesionalnom pravcu uspijeva napraviti prije mature, nastupima na Splitskom festivalu, kao prateći vokal (uz Danijelu), odnosno na Festivalu Zagreb, na koji dolazi kao pobjednica popularne emisije Radio Zagreba "Demo X", koja je bila posvećena mladim muzičkim nadama koje dolaze. Kasnije slijede godine napornog rada i svakodnevnih koncerata, iz kojih Severina polako izrasta u jednu od najvećih zvijezda mlađe generacije u Hrvatskoj. Do sada 2006. je objavila 12 samostalnih albuma te ostvarila niz vokalnih saradnji s velikim umjetnicima: Arsenom i Matijom Dedić, Gibonnijem, Nikšom Bratošom, Željkom Bebekom i mnogim drugim. Olimp hrvatske muzičke scene osvaja 2002. turnejom "Virujen u te", kojom definitivno potvrđuje status pop ikone.

Severina se u javnosti pojavljuje ne samo kao pjevačica, nego se okušava i kao manekenka, voditeljica, glumica. 2003. nastupa u riječkom HNK-u, u naslovnoj ulozi rock opere "Karolina Riječka", a 2004. godine s redateljem Peđom Ličinom snima "Gdje je nestala Slovenija?". Nakon višegodišnje pauze 2004. objavljuje album "Severgreen". Nekoliko puta je učestvovala na Dori, hrvatskom natjecanju za Pjesmu Eurovizije, a 2006. odnosi pobjedu pjesmom "Moja štikla", koju karakteriše mnoštvo etno motiva iz Hercegovine i Dalmatinske Zagore, i s kojom je Severina predstavljala Hrvatsku na Eurosongu u Ateni 2006. godine.

## Severina i Bosna

Kod nas je Severina zvijezda bez premca i jedna od poznatijih medijskih ličnosti, čije se pjesme redovno vrte na svim programima u cijeloj Bosni i Hercegovini. Poznata je i njena velika i neizmjerna ljubav prema Sarajevu i Bosancima, čiji karakter nesebično voli i cijeni, kako je to izjavila u nekim intervjuima. 2004. je u jednom novinskom razgovoru bila izrazila i spremnost, da predstavlja Bosnu i Hercegovinu na Pjesmi Eurovizije.

## Kontroverze

Severina Vučković je poznata i po kontroverzama koje je stekla svojim ponašanjem i komentarima. Kroz svoje pjesme i kroz svoje javne nastupe, Severina se voli predstaviti u svjetlu religiozne i moralne osobu, no ovaj imidž gubi sjaj 2004. objavljivanjem Severininog privatnog video snimka pornografskog karaktera, koji je vrlo brzo postao jedan od najgledanijih filmova na području Balkanu.

## Diskografija

- Severina (1989.)
- Dalmatinka (1993.)
- Trava zelena (1995.)
- Moja stvar (1996.)
- Djevojka sa sela (1997.)
- Ja samo pjevam (1999.)
- Paloma Nera - Live (1999.)
- Pogled ispod obrva (2001.)
- 18 velikih hitova (2002.)
- Virujen u te - Live (2002.)
- Virujen u te - DVD (2003.)
- Severgreen (2004.)

## Vanjski linkovi

- Severina.com - službena stranica Severine
- Internet prezentacija o Severini

Preuzeto sa: "http://bs.wikipedia.org../../../s/e/v/Severina_Vu%C4%8Dkovi%C4%87_7bd3.html"

Kategorije: Poluzaštićene stranice | Žena | 1972 rođenja | Biografije

##### Views

- Članak
- Razgovor
- Trenutna verzija

##### Pretraga

##### Drugi jezici

- Česky
- Deutsch
- English
- Suomi
- Français
- Hrvatski
- Italiano
- Nederlands
- Polski
- Srpskohrvatski / Српскохрватски
- Српски / Srpski
- Svenska